CELEX: 32015D1570
Language: bg
Date: 2015-09-18 00:00:00
Title: Решение (ЕС) 2015/1570 на Съвета от 18 септември 2015 година за установяване на позицията, която трябва да се заеме от името на Европейския съюз в рамките на Съвета по търговията с услуги на Световната търговска организация относно одобряването на преференциално третиране, нотифицирано от членове на СТО, различни от Съюза и неговите държави членки, по отношение на услуги и доставчици на услуги от членове, спадащи към най-слаборазвитите страни, относно прилагането на мерки, различни от описаните в член XVI от ГАТС

22.9.2015   
            
            
               BG
            
            
               Официален вестник на Европейския съюз
            
            
               L 245/6
            
         РЕШЕНИЕ (ЕС) 2015/1570 НА СЪВЕТА
   от 18 септември 2015 година
   за установяване на позицията, която трябва да се заеме от името на Европейския съюз в рамките на Съвета по търговията с услуги на Световната търговска организация относно одобряването на преференциално третиране, нотифицирано от членове на СТО, различни от Съюза и неговите държави членки, по отношение на услуги и доставчици на услуги от членове, спадащи към най-слаборазвитите страни, относно прилагането на мерки, различни от описаните в член XVI от ГАТС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100 и член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               В член IX от Маракешкото споразумение за създаване на Световната търговска организация (СТО) се установяват, inter alia, процедурите за освобождаванe от задължения, наложени на членовете на СТО с посоченото споразумение или с многостранните търговски споразумения, съдържащи се в приложения 1А, 1Б или 1В към посоченото споразумение и приложенията към тях.
            
         
               (2)
            
            
               През 2011 г. е постъпило искане за освобождаване от задължения, което позволява на членовете на СТО да предоставят преференциално третиране за услуги и доставчици на услуги от членове, спадащи към най-слаборазвитите страни, без да предоставят същото третиране на подобни услуги и доставчици на услуги от всички останали членове на СТО, чрез дерогация по изключение на от задължението по член II, параграф 1 от Общото споразумение по търговията с услуги („ГАТС“). Позицията на Съюза в подкрепа на това освобождаване от задължения беше приета с Решение 2012/8/ЕС на Съвета (1).
            
         
               (3)
            
            
               На 17 декември 2011 г. Министерската конференция на СТО прие решение, с което на членовете на СТО се разрешава да предоставят такова преференциално третиране за услуги и доставчици на услуги от членове, спадащи към най-слаборазвитите страни, за период от 15 години. Съгласно това решение членовете на СТО, които предоставят преференциално третиране, трябва да нотифицират Съвета по търговията с услуги („СТУ“), като преференциалното третиране по отношение на прилагането на мерки, различни от описаните в член XVI от ГАТС, трябва да бъде одобрено от СТУ в съответствие с неговите процедури.
            
         
               (4)
            
            
               В решението си от 7 декември 2013 г. Министерската конференция на СТО посочи отново изискването за одобрение от страна на СТУ по отношение на прилагането на мерки, различни от описаните в член XVI от ГАТС.
            
         
               (5)
            
            
               Одобряването на преференциалното третиране, нотифицирано от членове на СТО, различни от Съюза и неговите държави членки, по отношение на услуги и доставчици на услуги от членове, спадащи към най-слаборазвитите страни, е в интерес на целите за развитие на Съюза и благоприятства приключването на част от преговорите относно услугите по Програмата за развитие от Доха.
            
         
               (6)
            
            
               Поради това е целесъобразно да се установи позицията, която трябва да се заеме от името на Съюза в рамките на СТУ за одобряване на преференциалното третиране, нотифицирано от членове на СТО, различни от Съюза, и неговите държави членки, във връзка с услуги и доставчици на услуги от членове, спадащи към най-слаборазвитите страни, по отношение на прилагането на мерки, различни от описаните в член XVI от ГАТС,
            
         ПРИЕ НАСТОЯЩОТО РЕШЕНИЕ:
   Член 1
   Позицията на Съюза в рамките на СТУ е да се подкрепи одобряването на преференциалното третиране, нотифицирано от членове на СТО, различни от Съюза и неговите държави членки, във връзка с услуги и доставчици на услуги от членове, спадащи към най-слаборазвитите страни, по отношение на прилагането на мерки, различни от описаните в член XVI от ГАТС, в съответствие с решението от 7 декември 2013 г. на Министерската конференция на СТО.
   Член 2
   Настоящото решение влиза в сила в деня на приемането му.
   
      Съставено в Брюксел на 18 септември 2015 година.
      
         
            За Съвета
         
         
            Председател
         
         C. DIESCHBOURG
      
   
   
      (1)  Решение 2012/8/ЕС на Съвета от 14 декември 2011 г. за определяне на позицията, която да бъде взета от Европейския съюз в рамките на Министерската конференция на Световната търговска организация по отношение на искането за освобождаване от задължения с цел предоставяне на преференциално третиране на услуги и доставчици на услуги от най-слабо развитите държави (ОВ L 4, 7.1.2012 г., стр. 16).